'రాజు గారి గది 2'లో హీరోయిన్గా నటించిన సీరత్ కపూర్, ఈ చిత్ర ప్రమోషన్లో భాగంగా కొన్ని ఆసక్తికర కామెంట్స్ని చేసింది. నాగార్జునగారి కాంబినేషన్లో ఈ చిత్రంలో చాలా సీన్లు ఉంటాయని తెలిపిన సీరత్, ఆయనతో పనిచేయడం మాత్రం మరిచిపోలేనంటోంది. 'స్టార్ హీరో అయినా, అందరినీ సమానంగా చూశారు. సెట్లో చాలా వినయంగా ఉండేవారు. సెట్లో ఉండే లైట్ బాయ్ నుండి అందరినీ ఎంతో గౌరవంగా పలకరించేవారని' కింగ్ నాగార్జున గురించి తెలిపింది సీరత్.అయితే ఇటీవల ఆమె ఫోటోషూట్స్ కోసమని వేసుకునే దుస్తులపై వస్తోన్న కామెంట్స్పై కూడా ఆమె వివరణ ఇచ్చింది. 'ఆ ఫోటోషూట్స్ వెనుక ఉన్న బలమైన కాన్సెప్ట్ ఎవరూ అర్ధం చేసుకోలేకపోయారు. డిజైనర్ మంచి ఉద్దేశ్యంతో ఆ షూట్ చేశారు. ఆ ఫోటోల్లోని ముఖంలో మహిళ ఎంత బలంగా ఉండగలదో చెప్పే ఫీలింగ్ ఉంటుంది. అది కొంతమందికి మాత్రమే అర్థమైంది. నా ఫేస్లో ఉన్న ఫీలింగ్ని గుర్తుపట్టలేని కొందరు నా దుస్తులు చూసి రకరకాల కామెంట్స్ చేశారు. అవన్నీ పట్టించుకోవాల్సిన అవసరమే లేదు' అంటూ సీరత్ క్లియర్ చేసింది.
'raju gaari gadi 2'loo heroinga natinchina seerat kapur, ee chitra pramoshanlo bhagamga konni aasaktikara commentsni chesindi. nagarjunagari combinationlo ee chitramlo chala seenlu untaayani telipina seerat, aayanatho panicheyadam maatram marichipolenantondi. 'star heero aina, andarinee samaanamgaa chusaru. setlo chala vinayamgaa undevaaru. setlo unde liet baay nundi andarinee entho gowravanga palakarinchevaarani' king nagarjuna gurinchi telipindi seerat.ayithe iteevala aame photoshoots kosamani vesukune dustulapai vastonna commentspy kuudaa aame vivarana ichindi. 'aa photoshoots venuka unna balamaina consept evaruu ardham chesukolekapoyaru. desiner manchi uddesyamto aa shoot chesaru. aa photolloni mukhamlo mahila entha balangaa undagalado cheppe feeling untundi. adhi kontamandiki matrame ardhamaindi. naa faselo unna pheelingni gurthupattaleni kondaru naa dustulu chusi rakarakaala comments chesaru. avannee pattinchukovaalsina avasarame ledu' antuu seerat clier chesindi.